
RAZLOG DONOŠENJA
	Pravilnik o provedbi postupka jednostavne nabave donosi se radi  potrebe usklađivanja s odredbama Zakona o izmjenama i dopunama Zakona o javnoj nabavi („Narodne novine“, broj 48/26.; dalje u tekstu: Zakon) kao i obavezne primjene jednostavne nabave s novim pragovima od 1. rujna 2026. godine.
Pravilnikom se uređuju pravila, uvjeti i postupci jednostavne nabave  robe, usluga i radova te omogućava učinkovita nabava, transparentnost te ekonomično i svrhovito trošenje financijskih sredstava Centra.




	Obrazloženje kraćeg trajanja savjetovanja
Sukladno odredbama Zakona o pravu na pristup informacijama („Narodne novine“, br. 25/13, 85/15 i 69/22),  Centar za odgoj i obrazovanje „Goljak“ je dužan provesti savjetovanje s javnošću prilikom donošenja općih akata.
Međutim, u ovom slučaju predlaže se provođenje skraćenog postupka savjetovanja s javnošću za Nacrt Pravilnika o provedbi postupaka jednostavne nabave  i to u trajanju od 15 dana, umjesto uobičajenog roka od 30 dana, zbog izmjena zakonskih propisa, a koje se odnose na jednostavnu nabavu. 
Iako se provodi skraćeni postupak, osigurat će se transparentnost i dostupnost nacrta dokumenta, te mogućnost da svi zainteresirani dionici u navedenom roku daju svoje komentare i prijedloge .
Pozivamo predstavnike zainteresirane javnosti da najkasnije do 12. rujna 2026. godine dostave svoje komentare na Nacrt pravilnika o provedbi postupka jednostavne nabave, putem Obrasca sudjelovanja u savjetovanju o nacrtu akta (Obrazac 2) na e-mail: centargoljak@centar-odgojiobrazovanje-goljak.skole.hr.
Po završetku savjetovanja, svi pristigli doprinosi biti će javno dostupni na internetskoj stranici Centra za odgoj i obrazovanje „Goljak“. 
Ukoliko ne želite da Vaš doprinos bude javno objavljen, molimo Vas da to jasno istaknete pri dostavi Obrasca.
Zahvaljujemo na doprinosu u izradi što kvalitetnijeg Nacrta pravilnika o provedbi postupka jednostavne nabave.
